La Rúa uhartea

La Rúa uhartea (galizieraz: Illa da Rúa) Galiziako uharte bat da, Arousako itsasadarraren erdian kokaturik dagoena, Coruñako probintzian. ri dagokio. Ez da inor bizi han, itsasargi bat baduen arren. Geografia Ribeira herritik 4 kilometro hego-ekialdera kokaturik dago itsasadarraren barnean. A Illa de Arousa udalerria osatzen du Arousa, Guidoiro Areoso eta Guidoiro Pedregoso uharteekin batera. Ipar-hego luzaten den uhartea da, granitozko blokez egindakoa, eta bertara txalupaz iristea ez da erraza. Hala ere badira lau uharteak bisitatzen dituzten txalupa turistikoak. Lau hektareatako azalera du. Uhartean ur gezazko putzu bat dago. Historia 1864an eraiki zuten itsasargia Rafael de la Cerda arkitektuaren diseinuarekin. Ons uharteko itsasargiaren berdina da. Urteetan itsasargiaren zaindariaren familia bizi izan zen han baina automatizatu zenetik uhartea hutsik dago. Eskailera bat dago ur ertzetik itsasargira doana. Natura Giza populaziorik ez duenez kaioentzako kumatze tokia bihurtu da. Horregatik arroken gainean guanoa (hegaztien zirina) pilatzen da. Erreferentziak Kanpo estekak